גיא מארח נפלא. התעורר ב 5 בבוקר במיוחד כדי לקבל ולהכניס אותנו לדירה. בחור מקסים ומעט מפוזר שעשה את המיטב כדי לענות לכל בקשותינו ועזר בכל מה שנדרש על מנת להנעים את השהייה. בשמחה סייע להזמין מסעדות, להמליץ על אטרקציות ולתכנן עבורינו נסיעות והגעה למקומות שונים. חברותי ביותר ומדבר עברית על אף שמעדיף אנגלית.
הדירה עצמה נעימה והחדר גדול דיו גם לזוג. מקלחת ושירותים נהדרים. שימו לב כי הסלון מיועד לשימוש האורחים רק עד 1 בצהריים כי שם גיא עובד ונח ביתר שעות היום (לנו לא הייתה בעיה כי טיילנו כל היום עד הלילה ורק חזרנו לישון). כמו כן לפעמים הפרטיות לא בשיא אבל במידה והיה רעש מהטלוויזיה פשוט ביקשנו שינמיך וגיא נענה בשמחה. האזור בו הדירה נמצאת שקט ודי מרכזי והגענו גם לפינות הרחוקות ביותר בעיר תוך 45 דקות לכל היותר. למרכז מדובר בכ20 עד 25 דקות באנדרגראונד. מאוד נעים ללכת בשכונה ברגל לאורך התעלות של ונציה הקטנה, וישנם גם סופר, בית קפה ובית מרקחת במרחק דקה מהדירה. סה''כ חוויה מצויינת, ישנו בדירה 12 לילות והתיידדנו עם גיא עד מאוד.